open-index/open-wikipedia-markdown huggingface dataset:
Βουλή των Αντιπροσώπων της Βραζιλίας

Η **Βουλή των Αντιπροσώπων** **της Βραζιλίας** () είναι η κάτω βουλή του Βραζιλιάνικου Εθνικού Κογκρέσου. Είναι ένα ομοσπονδιακό νομοθετικό σώμα. Αποτελείται από 513 μέλη, που εκλέγονται με σύστημα αναλογικής εκπροσώπησης για τετραετή θητεία. Ο τρέχων Πρόεδρος της Βουλής είναι ο Ροντρίγκο Μάια (ΔΗΜ - ΡΤζ).

## Ιστορία
Η Βραζιλιάνικη Βουλή των Αντιπροσώπων ιδρύθηκε με το πρώτο Σύνταγμα της Βραζιλιάνικης Αυτοκρατορίας, το 1824. Βάσει αυτού, ο Αυτοκράτορας Πέτρος Α' ίδρυσε τη Νομοθετική Γενική Συνέλευση, ένα διθάλαμο κοινοβούλιο που περιλάμβανε μία Βουλή των Αντιπροσώπων, με 102 μέλη που εκλέγονταν έμμεσα για τετραετή θητεία, και μία Γερουσία, με 50 ισόβια μέλη: ευγενείς, κληρικοί και δικαστές. Η πρώτη συνεδρίαση της Α' Συνέλευσης διεξήχθη στις 6 Μαΐου 1826, τριάμισι χρόνια μετά τη διακήρυξη της ανεξαρτησίας της Βραζιλίας (7 Σεπτεμβρίου 1822).    

Μετά την κατάλυση της μοναρχίας και την διακήρυξη της Δημοκρατίας, το 1889, το πρώτο Σύνταγμα έχασε την ισχύ του. Με το Σύνταγμα του 1891, η Δημοκρατία της Βραζιλίας εδραιώθηκε ως ομοσπονδιακό κράτος. Βάσει αυτού, το Βραζιλιάνικο κοινοβούλιο ονομάστηκε Εθνικό Κογκρέσο. Στη Βουλή των Αντιπροσώπων η θητεία έγινε τριετής, ενώ στη Γερουσία εννεαετής, και όσον αφορά τον αριθμό των γερουσιαστών, κάθε κρατίδιο της Βραζιλιάνικης ομοσπονδίας αντιπροσωπευόταν από τρεις.   

Με το Σύνταγμα του 1988, που ήταν το έβδομο Βραζιλιάνικο Σύνταγμα, εδραιώθηκε η σημερινή μορφή του νομοθετικού σώματος. Τα μέλη της Βουλής των Αντιπροσώπων εκλέγονται με αναλογική εκπροσώπηση σε όλη την επικράτεια, για τετραετή θητεία, και ο αριθμός τους είναι ανάλογος του πληθυσμού. Καθορίζεται με νόμο, έτσι ώστε κάθε κρατίδιο να εκλέγει 8-70 βουλευτές. Οι γερουσιαστές εκλέγονται με πλειοψηφικό εκλογικό σύστημα, για οκταετή θητεία. Κάθε κρατίδιο εκλέγει 3 γερουσιαστές. Ανά τετραετία, με την εκλογή της νέας Συνέλευσης, ανανεώνεται το ένα ή τα δύο τρίτα του συνόλου των γερουσιαστών.   
## Τρέχουσα σύσταση

## Παραπομπές


## Εξωτερικοί σύνδεσμοι
* 

Κατηγορία:Εθνικές κάτω βουλές
Κατηγορία:Πολιτική της Βραζιλίας
Γιάννενα WFC

150px|μικρογραφία|Το λογότυπο του συλλόγου.
Τα **Γιάννενα WFC** (Γιάννενα Γυναικείο Ποδόσφαιρο) είναι ελληνικός ποδοσφαιρικός σύλλογος που εδρεύει στα Ιωάννινα. Ιδρύθηκε το 2019 ως συνέχεια της γυναικείας ομάδας της Προοδευτικής Περάματος Ιωαννίνων που ανεξαρτητοποιήθηκε από το μητρικό σωματείο. Τα χρώματα του είναι το μπλε και το άσπρο.

## Ιστορία

### Ίδρυση
Το καλοκαίρι του 2019 το γυναικείο τμήμα ποδοσφαίρου της Προοδευτικής Περάματος ανεξαρτητοποιήθηκε και μετονομάστηκε σε Γιάννενα Γυναικείο Ποδόσφαιρο. Ως Προοδευτική υπήρχε από το 2015, χρονιά που έχει και το σήμα της ομάδας, με πρώτο Πρόεδρο και ιδρυτή της ομάδας τον Παύλου Κωνσταντίνο, ο οποίος είχε και τα ινία της ομάδας την περίοδο 2015 - 2019. 

Το 2019-20 συμμετείχε στην Α΄ Εθνική γυναικών. Η πορεία δεν ήταν καλή αφού τα Γιάννενα ήταν στην τελευταία θέση με 4 βαθμούς. Πρώτος προπονητής της ομάδας ήταν ο Γιώργος Σπυριδωνίδης. Λίγο πριν την διακοπή υπήρξε αλλαγή προπονητή και στην θέση του ήρθε ο Ανδρέας Ζώτος. Το πρωτάθλημα διακόπηκε από την ΕΠΟ εξαιτίας της πανδημίας COVID-19. Αποτέλεσμα αυτού ήταν να μην υποβιβαστεί καμιά ομάδα και τα Γιάννενα να παραμείνουν στην κατηγορία. Το 2020-21, η Α΄ Εθνική έγινε σε δυο ομίλους και παίχτηκε ένας γύρος εξαιτίας της πανδημίας COVID-19. Τα Γιάννενα συμμετείχαν στον πρώτο όμιλο και τερμάτισαν στην 7η θέση με 12 βαθμούς και παρέμειναν στην κατηγορία. Μέσα στην χρονιά υπήρξαν αλλαγές προπονητών. Η σεζόν ξεκίνησε με τον Αλέκο Τάτση, συνεχίστηκε με τον Αντώνη Κοζανίτη και ολοκληρώθηκε με τον Ανέστη Ζώη. Το 2021-22 αγωνίστηκε εκ νέου στην Α΄ Εθνική γυναικών,στον πρώτο όμιλο. Τερμάτισε στην 8η θέση με μόλις 4 βαθμούς και υποβιβάστηκε στην Β΄ Εθνική.

## Πορεία σε εθνικές κατηγορίες

## Εγκαταστάσεις
Τα Γιάννενα WFC χρησιμοποιεί το γήπεδο της ΕΠΣ Ηπείρου ως κύρια έδρα και το ιδιωτικό γήπεδο ποδοσφαίρου Epirus Sports Center ως δεύτερη έδρα.

## Παραπομπές


## Εξωτερικοί σύνδεσμοι

* Γιάννενα WFC , facebook

Κατηγορία:Αθλητικοί σύλλογοι Ιωαννίνων
Κατηγορία:Γυναικείες ποδοσφαιρικές ομάδες Ελλάδας
Κατηγορία:Ιδρύσεις αθλητικών συλλόγων το 2019
Κατηγορία:Ιδρύσεις ποδοσφαιρικών ομάδων το 2019
Παραγουάης

[thumb|right|350px|Ο ποταμός Παραγουάης στα βουνά Αμολάρ, στο Κορουμπά, [Μάτο Γκρόσο ντο Σουλ, Βραζιλία]]
Ο **Παραγουάης** (ισπανικά: Río Paraguay, πορτογαλικά: Rio Paraguai, γκουαρανί: Ysyry Paraguái) είναι σημαντικός ποταμός στη Νότια Αμερική. Ρέει από βορρά προς νότο και διασχίζει τη Βραζιλία, την Παραγουάη και την Αργεντινή. Ο ποταμός έχει μήκος περίπου 2.695 χιλιόμετρα και πηγάζει από το υψίπεδο Σιέρρα ντος Παρέκις, της βραζιλιάνικης πολιτείας Μάτο Γκρόσο, ρέει νότια περνώντας μέσα από το Παντανάλ, τον μεγαλύτερο υγροβιότοπο της Νότιας Αμερικής, και εκβάλλει στον ποταμό Παρανά.

Ο Παραγουάης είναι ο δεύτερος σημαντικότερος ποταμός της λεκάνης του Ρίο ντε λα Πλάτα, μετά τον ποταμό Παρανά. Η λεκάνη απορροής του Παραγουάη, περίπου 1.095.000 τετραγωνικά χιλιόμετρα, καλύπτει μια τεράστια περιοχή που περιλαμβάνει μεγάλα τμήματα της Αργεντινής, της νότιας Βραζιλίας, τμήματα της Βολιβίας και το μεγαλύτερο μέρος της χώρας της Παραγουάης. Σε αντίθεση με πολλά άλλα μεγάλα ποτάμια της λεκάνης του Ρίο ντε λα Πλάτα, ο Παραγουάης δεν έχει φράγματα για την παραγωγή υδροηλεκτρικής ενέργειας. Γι 'αυτό το λόγο είναι στο μεγαλύτερο μέρος του πλωτός, δεύτερος μόνο μετά τον ποταμό Αμαζόνιο όσον αφορά το πλωτό του μήκος, στη Νότια Αμερική. Αυτό τον καθιστά σημαντικό διάδρομο ναυτιλίας και εμπορίου, και απαραίτητο σύνδεσμο με τον Ατλαντικό ωκεανό για τα κατά τα άλλα περίκλειστα κράτη της Παραγουάης και της Βολιβίας. Εξυπηρετεί σημαντικές πόλεις όπως η Ασουνσιόν και η Κονσεπσιόν στην Παραγουάη και η Φορμόσα στην Αργεντινή.

## Παραπομπές


Κατηγορία:Διεθνείς ποταμοί της Νότιας Αμερικής
Κατηγορία:Ποτάμια σύνορα
Κατηγορία:Ποταμοί της Αργεντινής
Κατηγορία:Ποταμοί της Βραζιλίας
Κατηγορία:Ποταμοί της Παραγουάης
Ούγος του Κλυνύ

Ο **Ούγος** (13 Μαΐου 1024 – 28 Απριλίου 1109), γνωστός και ως **Ούγος ο Μέγας** ή **Ούγος του Σεμύρ**, ήταν ηγούμενος του Κλυνύ από το 1049 μέχρι τον θάνατο του. Ήταν ένας από τους επιδραστικότερους αρχηγούς των μοναστικών ταγμάτων του Μεσαίωνα. 

## Βιογραφία
δεξιά|μικρογραφία|334x334εσ|Το εσωτερικό του αββαείου του Κλυνύ
Είναι γιος του κόμη Δαλματίου του Σεμύρ και της Αρεμβέργης του Βερζί. Ο πατέρας του τον προόριζε να γίνει ιππότης και κοσμικός ηγέτης. Στην ηλικία των 15 ετών έκανε τον μοναστικό όρκο του και αργότερα έγινε ηγούμενος. Ο ηγούμενος Ούγος ίδρυσε το τρίτο αββαείο στο Κλινύ, το μεγαλύτερο κτίριο στην Ευρώπη για αιώνες. Το κτίριο χρηματοδοτήθηκε από τον Φερδινάνδο Α΄ της Λεόν. Ήταν η κινητήριος δύναμη πίσω από το μοναστικό κίνημα του Κλινύ κατά τη διάρκεια των τελευταίων 25 ετών του 11ου αιώνα, το οποίο είχε εξάπλωση στη νότιο Γαλλία και τη βόρειο Ισπανία.

## Πολιτική επιρροή
Ο Ούγος είχε σχέση με τον Φερδινάνδο Α΄ και τον Αλφόνσο ΣΤ΄ της Λεόν και της Καστίλλης. Συνέβαλε στην αποφυλάκιση του Αλφόνσου από τη φυλακή του αδελφού του Σάντσο. Η επιρροή του στον πάπα Ουρβανό Β΄, ο οποίος ήταν ηγούμενος στο Κλινύ υπό τον Ούγο, έκανε τον Ούγο ένα από τα ισχυρότερα και επιδραστικότερα άτομα των τελών του 11ου αιώνα. 

Ως νονός του Αυτοκράτορα της Αγίας Ρωμαϊκής Αυτοκρατορίας Ερρίκου Δ΄, έπαιξε ρόλο μεσολαβητή στη διαμάχη του Πάπα Γρηγορίου Ζ΄ και του Ερρίκου Δ΄, παρόλο που δεν κατάφερε να λύσει τη διαμάχη. Επίσης ήταν ενεργός διπλωμάτης στη Γερμανία και την Ουγγαρία εκ μέρους της εκκλησίας. Πέθανε στις 28 Απριλίου 1109. Πολλά από τα λείψανα του λεηλατήθηκαν ή κατεστράφησαν από τους Ουγενότους το 1575. 

Μετά τον γάμο της Κλημεντίας της Βουργουνδίας, ο Ούγος έλαβε ως δώρο το φλαμανδικό μοναστήρι του Αγίου Μπερτέν από τη Κλημεντία. Αυτή η πράξη διέδωσε το τάγμα του Κλινύ σε περιοχές βόρεια του Λίγηρα και ξεκίνησε μια φάση μοναστικής μεταρρύθμισης στη Φλάνδρα.

Εορτάζει στις 29 Απριλίου. 

## Παραπομπές

## Πηγές

* 
* 

## Εξωτερικοί σύνδεσμοι

* ''Catholic Encyclopedia'': St. Hugh the Great

Κατηγορία:Άγιοι της Ρωμαιοκαθολικής Εκκλησίας
Νήσος Βασίλιεφσκι

thumb|right|285px|Η προς τη θάλασσα «γλώσσα» της Νήσου Βασιλιέφσκι
Η **Νήσος Βασίλιεφσκι** (ρωσ. Васи́льевский о́стров) είναι ποτάμιο νησί στην Αγία Πετρούπολη της Ρωσίας. Η έκτασή του είναι 19,3 τετραγωνικά χιλιόμετρα και σχηματίζεται μεταξύ δύο κλάδων του ποταμού Νέβα στο δέλτα του: τον Μεγάλο Νέβα (Μπόλσαγια Νέβα) και τον Μικρό Νέβα (Μάλαγια Νέβα). Συνορεύει επίσης, στα δυτικά, με τη θάλασσα, και συγκεκριμένα τον Φινλανδικό Κόλπο. Χωρίζεται από τη Νήσο των Δεκεμβριστών από το κανάλι Σμολένκα. Μαζί τα δύο νησιά αποτελούν το Διαμέρισμα Βασιλεοστρόφσκι, ένα από τα διοικητικά διαμερίσματα στα οποία διαιρείται η Αγία Πετρούπολη.

Ευρισκόμενη απέναντι από τα Χειμερινά Ανάκτορα, η Νήσος Βασίλιεφσκι καταλαμβάνει ένα μεγάλο μέρος του ιστορικού κέντρου της πόλεως και ο πληθυσμός της ανέρχεται σε 209.188 κατοίκους (απογραφή του 2017). Δύο από τις γνωστότερες γέφυρες στην πόλη, η Γέφυρα των Ανακτόρων και η Γέφυρα του Ευαγγελισμού, συνδέουν τη νήσο με το ηπειρωτικό έδαφος στα νότια. Το νησί εξυπηρετείται από δύο σταθμούς του Μετρό της Αγίας Πετρούπολης, στη Γραμμή 3: τον Βασιλεοστρόφσκαγια και τον Πριμόρσκαγια. Υπάρχουν επίσης λεωφορεία και γραμμές τραμ.

## Τοπογραφία και τοπόσημα
Η Νήσος Βασίλιεφσκι αποτελείται από δύο μεγάλα τμήματα: Το νοτιοανατολικό μέρος είναι παλαιό, με κτίσματα κυρίως του 19ου αιώνα. Στη νότια όχθη βρίσκονται κάποια από τα παλαιότερα κτήρια στην πόλη, χρονολογούμενα από τον 18ο αιώνα. Αυτό το μέρος του νησιού είναι αξιοσημείωτο για το ορθογώνιο πλέγμα των οδών του (που στο πρώτο σχέδιο της πόλεως σχεδιαζόταν να γίνουν κανάλια, ώστε μέρος της πόλεως να μοιάζει με τη Βενετία ή το Άμστερνταμ), με τρεις λεωφόρους (*prospekts*, τη Μεγάλη Λεωφόρο, τη Μέση Λεωφόρο και τη Μικρή Λεωφόρο) να τη διασχίζουν στη διεύθυνση περίπου ανατολής-δύσης και με περίπου τριάντα κάθετες οδούς, επονομαζόμενες «γραμμές» (*linii*). Για την ακρίβεια ο όρος αναφέρεται σε μία πλευρά μιας οδού, δηλαδή τα κτήρια στην απένταντι πλευρά του δρόμου έχουν διαφορετική διεύθυνση (όνομα). Υπάρχουν έτσι στην πραγματικότητα περίπου 15 οδοί με ιδιόμορφη αρίθμηση και διεύθυνση προσεγγιστικά βορρά-νότου. Ο ένας από αυτούς είναι ο στενότερος σε όλη την πόλη και φέρει το όνομα του ζωγράφου Ιλιά Ρέπιν.

Στο ανατολικότερο επίπεδο άκρο (γλώσσα) του νησιού, τη «Στρέλκα» (= «βέλος»), βρίσκονται μουσεία, το παλαιό χρηματιστήριο της Αγίας Πετρούπολης (επίσης σήμερα μουσείο) και δύο μεγάλες επινίκιες στήλες, προσελκύοντας έτσι πολλούς τουρίστες στην περιοχή. Τα κτίσματα κατά μήκος της «Ακτής Πανεπιστημίου» (Университетская набережная), στην όχθη του Μεγάλου Νέβα, περιλαμβάνουν την Κουνστκάμερα, τα «Δώδεκα Κολέγια», το Ανάκτορο Μένσικοφ, την Αυτοκρατορική Ακαδημία Επιστημών και τον καθεδρικό Ναό του Αγίου Ανδρέα, όλα του 18ου αιώνα.


## Εξωτερικοί σύνδεσμοι
* WebCam στο νησί

Νησος Βασιλιεφσκ
Βασιλιεφσκι
Γιο φαν Άμερς-Κύλερ

Η **Γιο (Ιωάννα) φαν Άμερς-Κύλερ** (*Johanna van Ammers-Küller*, 13 Αυγούστου 1884 – 23 Ιανουαρίου 1966) ήταν Ολλανδή συγγραφέας. Υπήρξε μία από τις πλέον επιτυχημένες Ευρωπαίες γυναίκες μυθιστοριογράφους, και γενικότερα συγγραφείς, του Μεσοπολέμου, αν και η φήμη της αμαυρώθηκε εξαιτίας της συνεργασίας της με τις κατοχικές αρχές στη διάρκεια του Β΄ Παγκόσμιου Πολέμου.

## Βιογραφικά στοιχεία
Η Κύλερ γεννήθηκε στην κωμόπολη Νόρντελος (Noordeloos), αλλά μεγάλωσε στο Ντελφτ και ήταν το μοναχοπαίδι γονέων της μεσαίας τάξεως. Στα 18 της χρόνια αρραβωνιάστηκε με τον μηχανικό Ρούντολφ φαν Άμερς και τον παντρεύτηκε στα 21 της. Διέμειναν για λίγο στο Λονδίνο, κατόπιν στο Άμστερνταμ και αργότερα ο σύζυγός της έγινε διευθυντής της Δημοτικής Επιχειρήσεως Φωτισμού του Λέιντεν, οπότε το ζεύγος εγκαταστάθηκε και ζούσε σε αυτή την πόλη. Η συγγραφέας απεβίωσε στην κωμόπολη Μπάκελ της νότιας Ολλανδίας σε ηλικία 81 ετών.

## Μερικά έργα της
* *Maskerade*, 1919
* *Το σπίτι της χαράς*, 1922
* *Η αντάρτικη γενιά: ένα οικογενειακό μυθιστόρημα σε τρία βιβλία* (*De opstandigen: een familie-roman in drie boeken*), 1925
* *Τάνταλος*, 1928
* *Δεν παραδίνομαι*, 1930
* *Το μήλο και η Εύα* (*Der Apfel und Eva*), 1933
* *Το σπίτι των Τράβελινκ* (*Heeren, knechten en vrouwen*), 1938
* *Elzelina: de geschiedenis van een Hollandsche vrouw in de jaren 1776-1845*, 1940
* *Ma: een familieroman uit de jaren 1871-1901*, 1942

## Παραπομπές


## Πηγές
* Το λήμμα «Άμμερς-Κύλλερ, Ιωάννα βαν-» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελίδα 26

Κατηγορία:Ολλανδοί συγγραφείς
Κατάλογος ευρωπαϊκών χωρών ανά έκταση

Ο κατάλογος που ακολουθεί περιέχει τις εκτάσεις των 51 χωρών της Ευρώπης. Η συνολική έκταση της Ευρώπης είναι περίπου 10.2 τ.χλμ.

Ορισμένα κράτη (τα οποία επισημαίνονται με αστεράκι) ανήκουν εν μέρει στην Ευρώπη. Στο λήμμα κατατάσσονται ανάλογα με την έκταση του ευρωπαϊκού τους τμήματος.

Ο κατάλογος περιλαμβάνει μόνο τα κυρίαρχα κράτη της Ευρώπης. Ως εκ τούτου, ο κατάλογος δεν εμφανίζει τα συστατικά έθνη του Ηνωμένου Βασιλείου ξεχωριστά, αλλά μόνο το Ηνωμένο Βασίλειο ολόκληρο. 

Τα παρακάτω στοιχεία συμπεριλαμβάνουν τα εσωτερικά ύδατα των χωρών. 

## Παραπομπές

Κατηγορία:Κατάλογοι χωρών
Αλίγια (παλαίστρια)

Η **Νουφ αλ-Αριμπί** (γεννημένη στις 23 Νοεμβρίου 1994) είναι Καναδέζα επαγγελματίας παλαίστρια. Συμμετέχει στο Smackdown με το όνομα **Αλίγια** (αγγλικά: Aliyah). 

## Πρώτα Χρόνια
Η Νουφ αλ-Αριμπί γεννήθηκε στο Τορόντο του Οντάριο. Είναι συριακής και ιρακινής καταγωγής και μεγάλωσε σε μια αυστηρή, συντηρητική οικογένεια. Το 2012, αποφοίτησε από το Κολεγιακό Σχολείο Σαιντ Τζόσεφς και αργότερα παρακολούθησε το Κολέγιο Τζορτζ Μπράουν, όπου σπούδασε νοσηλευτική. Παρακολούθησε επίσης σχολή εκπαίδευσης τσίρκου.

## Καριέρα
Η αλ-Αριμπί εργάστηκε στην ανεξάρτητη πυγμαχία με το όνομα Τζασμίν Αριμπί. Έκανε το ντεμπούτο της  για την Squared Circle Wrestling (SCW) στο Τορόντο τον Ιανουάριο του 2013. Συμμετείχε σε αγώνες πυγμαχίας στον Καναδά και τις Ηνωμένες Πολιτείες, συμπεριλαμβανομένης της Pure Wrestling Association (PWA) , Absolute Intense Wrestling (AIW) και New England Championship Wrestling (NECW).

Η αλ-Αριμπί αποφάσισε αρχικά ότι ήθελε να γίνει παλαίστρια αφού παρακολούθησε τις Μπεθ Φίνιξ και Μίκι Τζέιμς να πολεμούν σε ένα επεισόδιο του Raw στις 5 Μαΐου 2008. Οι αγαπημένοι της παλαιστές περιλαμβάνουν τους Ετζ και Τζεφ Χάρντι. 

Τον Σεπτέμβριο του 2015, ανακαλύφθηκαν αρκετά ρατσιστικά σχόλια στο λογαριασμό της αλ-Αριμπί στο Twitter, τα οποία είχαν δημοσιευθεί αρκετά χρόνια νωρίτερα. Στη συνέχεια, η WWE εξέδωσε δήλωση σχετικά με τη διαμάχη, αναφέροντας ότι ο λογαριασμός της χρησιμοποιήθηκε από άλλο άτομο εκείνη την εποχή.

## Παραπομπές

Κατηγορία:Επαγγελματίες παλαιστές του WWE
Βανέσα Μπορν

Η **Ντανιέλ Σιέρα Καμέλα** (γεν. 18 Μαρτίου 1988) είναι Αμερικανίδα επαγγελματίας παλαίστρια και ηθοποιός η οποία είχε υπογράψει συμβόλαιο με το WWE, όπου αγωνιζόταν στο NXT υπό το ψευδώνυμο **Βανέσσα Μπορν**. 

## Πρώτα χρόνια
Η Καμέλα είναι κόρη οικογένειας σαμοανής, πολωνικής, κινεζικής, γερμανικής και ιρλανδικής καταγωγής. Είναι απόφοιτος του Λυκείου Τσαπαράλ και του Πολιτειακού Πανεπιστημίου της Αριζόνας. Εργάστηκε ως παρουσιάστρια για το Fox Sports Arizona, ως χορεύτρια των Φοίνιξ Σανς και ως μαζορέτα των Αριζόνα Κάρντιναλς πριν ακολουθήσει επαγγελματική σταδιοδρομία στη πυγμαχία.

## Επαγγελματική σταδιοδρομία

### Knokx Pro Entertainment (2016)
Η Καμέλα προπονήθηκε από τους Ρίκισι και Γκάνγκρελ στην Knokx Pro Entertainment. Έκανε το ντεμπούτο της στο ρινγκ στις 26 Μαρτίου 2016 με το πραγματικό της όνομα.

### WWE

#### NXT (2016–σήμερα)
Στις 12 Απριλίου 2016 ανακοινώθηκε ότι η Καμέλα υπέγραψε με το WWE, όπου ανατέθηκε στο Κέντρο Απόδοσης του WWE στο Ορλάντο της Φλόριντας. Έκανε το ντεμπούτο της στο WWE NXT λίγο αργότερα σε ζωντανή εκπομπή, υπό το πραγματικό της όνομα. Το τηλεοπτικό της ντεμπούτο έλαβε χώρα στο επεισόδιο του NXT της 5ης Οκτωβρίου 2016, εργαζόμενη ως ενισχυόμενο ταλέντο, όπου ηττήθηκε από την Πέιτον Ρόις. Έκανε άλλη μια εμφάνιση στο NXT στις 19 Οκτωβρίου, όπου ηττήθηκε από την Νίκι Κρος. Η απόφαση αναιρέθηκε αργότερα επειδή η Κρος συνέχισε να επιτίθεται στη Καμέλα. Στις 28 Ιουνίου 2017 η Καμέλα επέστρεψε στην τηλεόραση υπό το νέο ψευδώνυμο Βανέσα Μπορν, όπου κέρδισε την Τζέιμι Χάτσεϊ σε ένα προκριματικό αγώνα του Mae Young Classic. Στις 13 Ιουλίου αποκλείστηκε από το τουρνουά στο πρώτο γύρο από τη Σερένα Ντιμπ. Στο υπόλοιπο του 2017 και στις αρχές του 2018, η Μπορν συνέχισε να παλεύει ενάντια σε διάφορους αντίπαλους όπως οι Λιβ Μόργκαν, Νίκι Κρος, Κάιρι Σέιν, και Ντακότα Κάι, ωστόσο ηττήθηκε απ'όλες τις παραπάνω.

Στις 13 Φεβρουαρίου 2019 η Μπορν ξεκίνησε μια συμμαχία με την Αλίγια, αφού την βοήθησε να κερδίσει την Ταϋνάρα Κόντι. Στο πρώτο αγώνα όπου αγωνίστηκαν μαζί, νίκησαν την Κόντι και τη Σία Λι. Στο επεισόδιο του NXT της 27ης Νοεμβρίου έχασε από τη Λι, σε άλλον αγώνα.

## Συμμετοχή σε άλλα μέσα
Η Καμέλα ήταν προσκεκλημμένη συμμετέχουσα στην διαδικτυακή σειρά για τις επαγγελματίες μαζορέτες *Beyond The Pom Poms* το 2014.

## Παραπομπές

Κατηγορία:Επαγγελματίες παλαιστές του WWE
Κάντις Μισέλ

Η **Κάντις Μισέλ Μπέκμαν** (γεννημένη στις 30 Σεπτεμβρίου 1978), γνωστή ως **Κάντις Μισέλ**, είναι αμερικανίδα μοντέλο, ηθοποιός και πρώην επαγγελματίας παλαίστρια, γνωστή για τη συμμετοχή της στο WWE. 

Μετά από χρόνια εργασίας ως ηθοποιός και ως μοντέλο, η Κάντις Μισέλ προσλήφθηκε από το WWE το 2004, αφού συμμετείχε στο WWE Diva Search. Έξω από την πάλη, θεωρείται σύμβολο του σεξ και είναι γνωστή ως το κορίτσι της Go Daddy, καθώς παίζει στις ετήσιες διαφημίσεις της εταιρείας κατά τη διάρκεια του Σούπερ Μπόουλ. Έκανε επίσης μια γυμνή φωτογράφιση για λογαριασμό του εξώφυλλου του Playboy του Απριλίου 2006. Στο  το 2007, νίκησε τη Μελίνα Πέρες κερδίζοντας το πρώτο της Πρωτάθλημα Γυναικών WWE. Έγινε η πρώτη πρώην διαγωνιζόμενη του Diva Search που κέρδισε τίτλο του WWE. Έλυσε το συμβόλαιό της με το WWE στις 19 Ιουνίου 2009. Επέστρεψε στο WWE στο επεισόδιο Raw Reunion στις 22 Ιουλίου 2019 και έγινε η δεύτερη γυναίκα που κέρδισε το WWE 24/7 Championship.

## Παραπομπές


Κατηγορία:Αμερικανίδες μοντέλα
Κατηγορία:Αμερικανίδες ηθοποιοί πορνογραφικών ταινιών
Κατηγορία:Επαγγελματίες παλαιστές του WWE
Ρίο Γκράντε (Παρανά ποταμός)

Ο **Ρίο Γκράντε** (πορτογαλικά: Rio Grande) είναι ποταμός της Βραζιλίας στη Νότια Αμερική. Πηγάζει από τα Όρη Μαντικέιρα της πολιτείας Μίνας Ζεράις και ρέει προς την ενδοχώρα, δυτικά-βορειοδυτικά. Η κάτω πορεία του οριοθετεί ένα τμήμα των συνόρων μεταξύ των πολιτειών Μίνας Ζεράις και Σάο Πάολο. Στα πολιτειακά σύνορα με το Μάτο Γκρόσο ντο Σουλ, μετά από 1.090 χλμ., ενώνετε με τον ποταμό Παραναΐμπα για να σχηματίσουν τον ποταμό Παρανά.

Η λεκάνη απορροής του Ρίο Γκράντε ανήκει στη λεκάνη απορροής του ποταμού Παρανά. Έχει συνολική έκταση 143.000 τ.χλμ., εκ των οποίων 86.500 τ.χλμ. βρίσκονται εντός της πολιτείας Μίνας Ζεράις, το οποίο ισοδυναμεί με το 17,8% του εδάφους της πολιτείας. Τα φράγματα που υπάρχουν στον Ρίο Γκράντε είναι υπεύθυνα για το 67% περίπου της ενέργειας που παράγεται στην πολιτεία.

## Παραπομπές


Κατηγορία:Ποταμοί της Βραζιλίας
Mevaco

Η **Mevaco** Α.Ε. είναι μια βιομηχανική εταιρία στον χώρο της παραγωγής μεταλλικών προϊόντων και μεταλλικών κατασκευών, εισηγμένη στο Χρηματιστήριο Αξιών Αθηνών.

## Ιστορία
Η Mevaco προέκυψε μετα από την συγχώνευση των εταιρειών Ποίκιλαι Μεταλλικαί Κατασκευαί Ε.Π.Ε, η οποία ιδρύθηκε το 1971, και την εταιρεία Μεκάτ. Διαθέτει γραμμές παραγωγής στον Ασπρόπυργο Αττικής, και την Θεσσαλονίκη. Το 1999, εισήχθηκε στο Χρηματιστήριο Αξιών Αθηνών μέσω του οποίου ενίσχύθηκε κατά 2,3 δις. δραχμές. Η εταιρεία, είναι ειδικευμένη στην κατασκευή μεταλλικών προϊόντων και μεταλλικών κατασκευών. Κύρια έργα της εταιρείας, η κατασκευή των οπλικών συστημάτων Patriot, των αντιαεροπορικών συστημάτων εδάφους αέρος Crotale και ηλεκτρικών αυτοκινήτων. Η δεκαετία 2000, αποτέλεσε πυλώνας της διαμόρφωσης της σημερινής εταιρείας καθώς εξαγοράστηκε πλήθος βιομηχανικών επιχειρήσεων. Τα προϊόντα, της εταιρείας εξάγονται σε αρκετές χώρες της Ευρώπης, στην Ασία και την Αυστραλία.

## Παραπομπές

## Πηγές
*https://www.reporter.gr/Eidhseis/Epicheirhseis/Construction/394233-Sthn-Aystralia-epektathhke-h-Mevaco
*https://www.google.com/search?q=mevaco&ei=ZWTdXszOGs2RsAemypfoDg&start=20&sa=N&ved=2ahUKEwiMlbPp2vDpAhXNCOwKHSblBe04ChDw0wN6BAgMEEE&biw=1280&bih=529
*https://www.kathimerini.gr/137656/article/oikonomia/epixeirhseis/anodos-pwlhsewn-kata-30-to-2002-o-omilos-mevaco
*https://www.mevaco.gr/el/
Κατηγορία:Ελληνικές επιχειρήσεις
Κατηγορία:Εταιρίες εισηγμένες στο Χρηματιστήριο Αθηνών
Κατηγορία:Ελληνικά εμπορικά σήματα
Κατηγορία:Ελληνικές βιομηχανίες
Γιάννης Γκούμας (αποσαφήνιση)

Με το όνομα **Γιάννης Γκούμας** είναι γνωστοί οι:

* Γιάννης Γκούμας (λογοτέχνης)
* Γιάννης Γκούμας (εφοπλιστής)
* Γιάννης Γκούμας (ποδοσφαιριστής)
Φαστράντα

Η **Φαστράντα** (Ίνγκελχαϊμ, 765 - 10 Αυγούστου 794) τέταρτη σύζυγος και τρίτη νόμιμη του Καρλομάγνου ήταν κόρη του πανίσχυρου κόμη Ροδόλφου και της Αέντας. Παντρεύτηκε τον Καρλομάγνο στην Βορμς τον Οκτώβριο του 783 λίγους μήνες μετά τον θάνατο της προηγούμενης συζύγου του Χίλντεγκαρντ του Φίντσγκαου, ο στόχος ήταν να αποκτήσει συμμαχία ανατολικά του Ρήνου την εποχή που πολεμούσε με τους Σάξονες. Ο Πεπίνος ο Κυφός μεγαλύτερος γιος του συζύγου της με την Χιμιλτρούδη εξεγέρθηκε εναντίον του πατέρα του (792), με την επίδραση της Φαστράντας ξυρίστηκε το κεφάλι του και αποσύρθηκε στο *"μοναστήρι του Προύμ"*. Η Φαστράντα είχε την φήμη σκληρής και βίαιης γυναίκας, σύμφωνα με τις πηγής της εποχής είχε σημαντικό πολιτικό ρόλο στο πλευρό του συζύγου της. Η Φαστράντα πέθανε στην Φραγκφούρτη (7 Αυγούστου 794) κατά την διάρκεια της *"Συνόδου της Φρανκφούρτης"* και τάφηκε στο Αβαείο του Σάιντ Αλμπάν του Μάιντς πολύ πριν ολοκληρωθεί. Με την επίδραση του αρχιεπισκόπου Ρίτσουλφ δεν τάφηκε στην Βασιλική Σαιν-Ντενί τόπο ταφής των Γάλλων και των Φράγκων μοναρχών ούτε στο Αβαείο του Αγίου Αρνούλφου στο Μετς. Μετά την καταστροφή του Αβαείου του Σάιντ Αλμπάν η ταφόπλακα της μεταφέρθηκε στον Καθεδρικό ναό του Μάιντς όπου είναι διακριτή ακόμα και σήμερα στα τείχη της νότιας πύλης. Με τον Καρλομάγνο απέκτησε δύο κόρες:
* Θεοδράδα π. 785 - π. 850, ηγουμένη του Αρχαντέιγ και μετά του Mύνστερσβαρτσαχ.
* Χίλτρουντ.

## Παραπομπές


## Πηγές
*Dieter Hägemann (Karl der Große. Herrscher des Abendlands, Ullstein 2003)
*Innes, Matthew (May 2018). "Queenship in Dispute: Fastrada, History and Law". Writing the Early Medieval West
*Franz Dumont, Ferdinand Scherf, Friedrich Schütz: Mainz - Die Geschichte der Stadt, Verlag Philipp von Zabern, 1998

Κατηγορία:Σύζυγοι των βασιλέων των Φράγκων
Κατηγορία:Βασίλισσες της Λομβαρδίας
Κατηγορία:Βασίλισσες της Ιταλίας
Μιχαήλ (γιος Αναστάσιου λογοθέτη)

Ο **Μιχαήλ** (άκμασε το 1042-1058) ήταν Ρωμαίος πατρίκιος και μάγιστρος. Έγινε δούκας στο Θέμα Δυρραχίου. Εστάλη το 1042 από τον Κωνσταντίνο Θ΄ Μονομάχο Αυτοκράτορα των Ρωμαίων για να επιτεθεί στον Στέφαν Βόισλαβ πρίγκιπα της Διόκλειας/Σερβίας, που είχε εξεγερθεί. 

## Βιογραφία
Πατέρας του ήταν ο λογοθέτης Αναστάσιος. Το 1048 ο Μιχαήλ ήταν δούκας στο Θέμα Παρίστριον. Ο Γεώργιος Κεδρηνός αναφέρει αργότερα πως οι μάγιστρος Μιχαήλ, πατρίκιος Γεώργιος Χρυσήλιος και πατρίκιος Χριστόφορος Πυρρός υποστήριξαν τον Πατριάρχη Μιχαήλ Κηρουλάριο στη διαφωνία του με τον Ισαάκιο Α΄ Κομνηνό το 1058.

Ο Πατριάρχης προσπάθησε να προωθήσει τους ανιψιούς του Νικηφόρο και Κωνσταντίνο, όμως ο Ισαάκιος Α΄ έγινε Αυτοκράτορας: "Ως δε ο Κομνηνός έμελλε τη επαύριον εν τοις παλατίοις αυλίζεσθαι του Δαματρύος, αιφνίδιον περιστάντες περί το περί όρθρον τη του θεού μεγάλη εκκλησία ο μάγιστρος Μιχαήλ ο του Αναστασίου υιός, ο πατρίκιος Θεόδωρος ο Χρυσήλιος, ο πατρίκιος Χριστόφορος ο Πυρρός, οι των εταιρειών πάντες άρχοντες, και τινες άλλοι των αφανεστέρων, κάτωθεν έκραζον κατελθείν προς αυτούς τον Πατριάρχην ως μέλλοντες περί ανάγκης αυτώ πεύσεις (πληροφορίες) προσενεγκείν." (Georgius Cedrenus, Historiam Compendium).

Ως δούκας του Δυρραχίου, είχε διαδεχθεί τον Βασίλειο Συναδηνό. Τον Μιχαήλ διαδέχθηκε ο Μιχαήλ Μαύρηξ.

## Πηγές
* "Μιχαήλ (Michael 114)". Prosopography of the Byzantine World. Retrieved 26 March 2015.



Κατηγορία:Βυζαντινοί στρατηγοί
Κατηγορία:Μάγιστροι
Κατηγορία:Βυζαντινοί Πατρίκιοι
Κατηγορία:Βυζαντινοί του 11ου αιώνα
Κατηγορία:Κυβερνήτες του Θέματος Δυρραχίου
Λέων Περενός

Ο **Λέων Περενός** ήταν Ρωμαίος κυβερνήτης (*δούκας*) του Θέματος Δυρραχίου και ο τελευταίος Κατεπάνω της Ιταλίας.

thumb|left|200px|Ο Κωνσταντίνος Ι΄ Δούκας σε ιστάμενο. επί της βασιλείας του Ο Λέων Περενός ήταν Κατεπάνω Ιταλίας.

## Βιογραφία
Τον Απρίλιο του 1064, ως δούκας του Δυρραχίου, ο Περενός προμήθευσε με στρατιωτική και οικονομική βοήθεια τον Ροβέρτο κόμη του Μοντεσκαλιόζο (πόλη δυτικά του Τάραντο). Ο Νορμανδός αυτός είχε εξεγερθεί εναντίον του θείου του Ροβέρτου του *Πονηρού (Γυισκάρδου)*, αυτοαποκαλούμενου δούκα της Απουλίας και Καλαβρίας.

Το 1068 ο εν ενεργεία Κατεπάνω της Ιταλίας Αβουλχαρέ (Ρωμαίος Αραβικής καταγωγής) απεβίωσε και ο Περενός διορίστηκε αντικαταστάτης του. Τότε η πρωτεύουσα του Κατεπανάτου, το Μπάρι, επολιορκείτο από τους Νορμανδούς. Όμως ο Περενός δεν μπορούσε να στείλει αποστολή ανακούφισης, καθώς δεν μπορούσε να περάσει τη θάλασσα.

## Πηγές
* Leon (20276) Perenos, doux of Italy. Prosopography of the Byzantine World.
* Dickert, Christopher Henry (2014). Byzantium, Political Agency, and the City: A Case Study in Urban Autonomy During the Norman Conquest of Southern Italy (PDF) (MA thesis). Simon Fraser University.

Κατηγορία:Κυβερνήτες του Θέματος Δυρραχίου
Κατηγορία:Κατεπάνω της Ιταλίας
Κατηγορία:Βυζαντινοί του 11ου αιώνα
Παραναΐμπα (ποταμός)

Ο **Παραναΐμπα** (πορτογαλικά: Rio Paranaíba) είναι ποταμός της Βραζιλίας στη Νότια Αμερική. Πηγάζει από τη Σέρρα ντα Μάτα ντα Κόρντα της πολιτείας Μίνας Ζεράις και ρέει προς την ενδοχώρα. Το μήκος του ποταμού είναι περίπου 1.000 χιλιόμετρα μέχρι τη διασταύρωση με τον ποταμό Ρίο Γκράντε, και οι δύο στη συνέχεια ενώνονται και σχηματίζουν τον ποταμό Παρανά, στο σημείο που σηματοδοτεί τα σύνορα των πολιτειών του Σάο Πάολο, Μίνας Ζεράις, και Μάτο Γκρόσο ντο Σουλ.

## Παραπομπές


Κατηγορία:Ποταμοί της Βραζιλίας
Χούντ Σεχζάντε

Η **Χούντ Σεχζάντε** (Οθ. Τούρκικα:خوند شاهزادہ) (Τούρκικα: *Hund Şehzade*, γεννημένη ως Φατιμά Σεχζάντε *Fatima Şehzade*, 1422 - Ιούλιος 1455) ήταν εγγονή του Σουλεϊμάν Τσελεμπή και δισέγγονη του σουλτάνου Βαγιαζήτ Α΄ της Οθωμανικής Αυτοκρατορίας.

## Βιογραφία
Γεννήθηκε το 1422, και ήταν κόρη του Ορχάν Τσελεμπή. Το 1433, η Χούντ και ο αδελφός της Σουλεϊμάν κατέφυγαν στο Κάιρο. Ο Μαμελούκος Σουλτάνος Μπαρσμπέη τους αντιμετώπισε γενναιόδωρα και απέρριψε τα αιτήματα του ξαδέλφου Μουράτ Β΄ για παράδοσή τους.

Το 1436, ο Ιμπραήμ Β΄ του Καραμάν, επιτέθηκε στους Δουλκαδιρίδες και κατέλαβε την αμφισβητήσιμη πόλη Καϊσερί και άλλα φρούρια στην περιοχή. Ωστόσο, οι Δουλκαδιρίδες πήραν το Καϊσερί και τη γύρω ύπαιθρο από τους Καραμανίδες τον Δεκέμβριο του 1436 με την οθωμανική βοήθεια. Μόλις έλαβε αυτά τα νέα, ο Μπαρσμπέη τον Μάρτιο του 1437, συνέλεξε το συμβουλευτικό του συμβούλιο και αποφάσισε να στείλει τους κυβερνήτες της Συρίας για να βοηθήσει τον Ιμπραήμ Μπέη.

Ωστόσο, πριν κλιμακωθεί η κρίση και μετατραπεί σε στρατιωτική σύγκρουση, τόσο οι Οθωμανοί όσο και οι Μαμελούκοι Σουλτάνοι διευθέτησαν τις διαφορές τους δύο μήνες αργότερα τον Μάιο. Μια ειρηνευτική συμφωνία διευθετήθηκε, με το γάμο του Μπαρσμπέη με την Χούντ.

Μετά το θάνατο του Μπαρσμπέη το 1438, ο διάδοχός του Σουλτάνος Σεφ-αλ-Ντιν Τζάκμακ παντρεύτηκε την Χούντ , προκειμένου να εδραιώσει τις καλές σχέσεις με τους Οθωμανούς. Στις 5 Ιανουαρίου 1447, έκανε προσκύνημα με την προίκα που έλαβε κατά τον γάμο της με τον Τζάκμακ. Μαζί απέκτησαν τέσσερις γιους. Όλοι τους πέθαναν από πανούκλα στο Κάιρο στις 26 Μαρτίου 1449. Ο μεγαλύτερος που ονομαζόταν Αχμέτ ήταν επτά ετών. Ο Τζάκμακ την χώρισε στις 25 Δεκεμβρίου 1450.

Μετά το διαζύγιο με τον Τζάκμακ, εγκαταστάθηκε σε ένα νέο σπίτι στο αλ-Ζουνταρία και παντρεύτηκε τον Σαχίμπ-αλ-Χουτζάμπ Μπαρσμπέη Μπουζασί.

Πέθανε τον Ιούλιο του 1455 στο Κάιρο.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
*
*

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Ιωάννης Δούκας (μέγας εταιρειάρχης)

O **Ιωάννης Δούκας** (άκμασε 1155/56-1181) ήταν ένας ανώτερος στρατιωτικός διοικητής και διπλωμάτης της Βυζαντινής Αυτοκρατορίας.

## Βιογραφία
Ήταν στην υπηρεσία του Μανουήλ Α΄ Κομνηνού και υπηρέτησε στην Ιταλία, την Ουγγαρία, τη Μ. Ασία και τους Αγίους Τόπους. Ανήλθε στον βαθμό του *σεβαστού* και στο αξίωμα του *μεγάλου εταιρειάρχου*.

### Η εκστρατεία στην Ιταλία

Ο 2ος Βυζαντινο-Νορμανδικός Πόλεμος περιλαμβάνει τις προσπάθειες του Ρογήρου Β΄ της Σικελίας να εισβάλει στα Βαλκάνια και την εκστρατεία του Μανουήλ Α΄ Κομνηνού στη Νότια Ιταλία για την ανάκτηση της περιοχής. Όταν το 1154 απεβίωσε ο Ρογήρος Β΄, τον διαδέχθηκε ο γιος του Γουλιέλμος Α΄ της Σικελίας. Δυσαρεστημένοι βαρόνοι ήταν εναντίον του. Οι Νορμανδοί ήταν τυπικά υποτελείς του πάπα, που τους ήθελε εναντίον των εχθρών του Χοενστάουφεν· ο Φρειδερίκος Α΄ της Γερμανίας είχε εκστρατεύσει στην Ιταλία. Ο Μανουήλ Α΄ θεώρησε ευνοϊκό το κλίμα για μία εκστρατεία στην Ιταλία: έστειλε τους στρατηγούς Μιχαήλ Παλαιολόγο και Ιωάννη Δούκα με στρατό, 10 πλοία και μεγάλες ποσότητες χρυσού στην Απουλία το 1155. Τους εξουσιοδότησε να συμμαχήσουν με τον Φρειδερίκο Α΄, αυτού όμως ο στρατός ήταν αποθαρρυμένος και ο βασιλιάς επειγόταν να περάσει βόρεια των Άλπεων. Με τη βοήθεια των τοπικών δυσαρεστημένων βαρόνων, ιδιαίτερα του Ροβέρτου Γ΄ κόμη του Λοριτέλλο & Κονβερσάνο, οι δύο στρατηγοί είχαν εντυπωσιακή πρόοδο, καθώς όλη η Νότια Ιταλία εξεγέρθηκε εναντίον των Νορμανδών. Ακολούθησαν θεαματικές επιτυχίες, με πολυάριθμα φρούρια να παραδίδονται με την ισχύ των όπλων ή το δέλεαρ του χρυσού.

Ο Γουλιέλμος Α΄ με τον στρατό του από τη Σικελία πέρασε στη Νότια Ιταλία, κατάστρεψε 4 Ρωμαϊκά πλοία στο Μπρίντιζι και ανακατέλαβε το Μπάρι. Ο πάπας Αδριανός Δ΄ συμφώνησε το 1156 στο Μπενεβέντο με τον Γουλιέλμο Α΄ και τον επικύρωσε ως βασιλιά.

## Πηγές
* Karlin-Hayter, Patricia (1972). "99. Jean Doukas". Byzantion (in French). 42 (1): 259–266. JSTOR 44170347.
* Stone, Andrew F. (1999). "The 'Grand Hetaireiarch' John Doukas: The Career of a Twelfth-Century Soldier and Diplomat". Byzantion. 69 (1): 145–164. JSTOR 44172159.

Κατηγορία:Βυζαντινοί διπλωμάτες
Κατηγορία:Σεβαστοί
Κατηγορία:Βυζαντινοί στρατηγοί
Κατηγορία:Βυζαντινοί εταιρειάρχες
Μάχη του Δυρραχίου (1081)

Η **Μάχη του Δυρραχίου του 1081** έγινε στις 18 Οκτωβρίου 1081 μεταξύ των Ρωμαίων, με Αυτοκράτορα τον Αλέξιο Α΄ Κομνηνό (βασ. 1081-1118) και τους Νορμανδούς της Νότιας Ιταλίας υπό τον Ροβέρτο *Γυισκάρδο (Πονηρό)* αυτοαποκαλούμενο δούκα της Απουλίας & Καλαβρίας. Η μάχη έλαβε χώρα έξω από το Δυρράχιο/Ντούρες, το κυριότερο Ρωμαϊκό φρούριο στα Δυτικά Βαλκάνια, και έληξε σε νίκη των Νορμανδών.

Έπειτα από τη νορμανδική κατάκτηση της νότιας Ιταλίας, η οποία ως τότε ανήκε στους Ρωμαίους και τους Σαρακηνούς, ο Μιχαήλ Ζ΄ Δούκας (βασ. 1071-1078) μνήστευσε τον γιο του με την κόρη τού Ροβέρτου Γυισκάρδου. Όταν ο Μιχαήλ Ζ΄ εκτοπίστηκε, ο Ροβέρτος έλαβε αυτό ως αφορμή για να ειβάλει στη Ρωμανία το 1081. Ο στρατός του πολιόρκησε το Δυρράχιο, αλλά ο στόλος του νικήθηκε από τους Βενετούς. Στις 18 Οκτωβρίου ου Νορμανδοί συνεπλάκησαν με έναν Ρωμαϊκό στρατό υπό τον Αλέξιο Α΄ Κομνηνό, έξω από το Δυρράχιο. Η μάχη ξεκίνησε με τη δεξιά πτέρυγα των Ρωμαίων να επιτίθεται στην αριστερή των Νορμανδών, η οποία έσπασε και διέφυγε. Οι Βαράγγοι μισθοφόροι τους ακολούθησαν, αποσπάστηκαν όμως από την κύρια δύναμη και σφαγιάστηκαν. Τότε οι Νορμανδοί ιππότες του κέντρου επιτέθηκαν στο Ρωμαϊκό κέντρο και το έθραυσαν, προκαλώντας την ανατροπή του όγκου του Ρωμαϊκού στρατού. 

Έπειτα από τη νίκη, οι Νορμανδοί κατέλαβαν το Δυρράχιο τον Φεβρουάριο του 1082 και προωθήθηκαν στα ενδότερα, καταλαμβάνοντας το μεγαλύτερο μέρος της Μακεδονίας και της Θεσσαλίας. Ο Ροβέρτος όμως υποχώρησε αφήνοντας την Ελλάδα, για να προστατέψει τον σύμμαχό του πάπα Γρηγόριο Ζ΄, ο οποίος είχε δεχθεί επίθεση από τον Ερρίκο Δ΄ της Γερμανίας (βασ. 1084-1105). Ο Ροβέρτος άφησε τον γιο του Βοημούνδο Α΄ υπεύθυνο του στρατού στην Ελλάδα. Ο Βοημούνδος είχε στην αρχή επιτυχίες και νίκησε τον Αλέξιο Α΄ σε μερικές μάχες, ωστόσο νικήθηκε από αυτόν έξω από τη Λάρισσα το 1083. Αναγκαζόμενος να αποσυρθεί στην Ιταλία, ο Βοημούνδος Α΄ έχασε όλα τα εδάφη που είχαν καταλάβει οι Νορμανδοί. Οι Ρωμαϊκή ανάκτηση ξεκίνησε την Κομνήνεια αποκατάσταση.

## Το υπόβαθρο
## Το προοίμιο
## Η πολιορκία του Δυρραχίου
## Η μάχη
## Τα μετέπειτα γεγονότα
## Πηγές
* 
Anna Comnena (translated by E. R. A. Sewter). The Alexiad. London: Penguin Books, 1996, ISBN 0-14-044215-4.

Κατηγορία:Δυρράχιο
Ανουρανταπούρα

thumb|right|350px|Άποψη της Αμπαγιαγκίρι Νταγκόμπα (Abhayagiri Dagoba) στην Ανουρανταπούρα, Σρι Λάνκα
Η **Ανουρανταπούρα** (σιναλέζικα: අනුරාධපුරය, ταμίλ: அனுராதபுரம்) είναι μεγάλη πόλη στη Σρι Λάνκα. Είναι πρωτεύουσα της Βορειοκεντρικής Περιφέρειας, και πρωτεύουσα της Επαρχίας Ανουρανταπούρα. Η Ανουρανταπούρα είναι μια από τις αρχαίες πρωτεύουσες της Σρι Λάνκα, διάσημη για τα καλά διατηρημένα ερείπια ενός αρχαίου πολιτισμού της Σρι Λάνκα. Ήταν η τρίτη πρωτεύουσα του βασιλείου Ρατζαράτα, μετά τα βασίλεια του Ταμπαπάνι και της Ουπάτισα Νίβαρα (Upatissa Nuwara).

Η πόλη, που σήμερα είναι μνημείο παγκόσμιας κληρονομιάς, ήταν το κέντρο του βουδισμού Τεραβάντα για πολλούς αιώνες. Η πόλη βρίσκεται 205 χλμ. βόρεια της τρέχουσας πρωτεύουσας του Κότε στη Βορειοκεντρική Περιφέρεια, στις όχθες του ιστορικού ποταμού Μάλβαθου. Είναι μια από τις παλαιότερες κατοικούμενες πόλεις στον κόσμο και μία από τις οκτώ τοποθεσίες παγκόσμιας κληρονομιάς της Σρι Λάνκα.

Αν και σύμφωνα με τα ιστορικά αρχεία, η πόλη ιδρύθηκε τον 5ο αιώνα π.Χ., τα αρχαιολογικά δεδομένα θέτουν την ημερομηνία τον 10ο αιώνα π.Χ. 

Η Ανουρανταπούρα ήταν ένα σημαντικό πνευματικό κέντρο για τον πρώιμο βουδισμό Τεραβάντα, και φιλοξένησε σεβαστούς βουδιστές φιλόσοφους, συμπεριλαμβανομένου του Μπουνταγκόσα (Buddhaghosa).

## Παραπομπές


Κατηγορία:Πόλεις της Σρι Λάνκα
Λάβδας (εταιρεία)

Η εταιρεία **Λάβδας** είναι ελληνική εταιρεία παραγωγής ζαχαρωτών με έδρα την Αργυρούπολη Αττικής. Ιδρύθηκε το 1953 από τον Φάνη Λάβδα σε μια μικρή μονάδα στον Κεραμεικό.

## Πορεία

Η εταιρεία διαθέτει τις παραγωγικές της μονάδες στον Ασπρόπυργο Αττικής και ένα μεγάλο ποσοστό του τζίρου της προέρχεται από εξαγωγές σε χώρες της Ευρώπης, της Ασίας και των αραβικών κρατών.

## Πηγές

* http://lavdas.gr/
* 
* 

## Παραπομπές


Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Κατηγορία:Ελληνικές βιομηχανίες
Πολιορκία του Δυρραχίου (1107-1108)

Η **Πολιορκία του Δυρραχίου** έγινε από τον Νοέμβριο του 1107 ως τον Σεπτέμβριο του 1108, όταν οι Νορμανδοί υπό τον Βοημούνδο Α΄ πολιόρκησαν το Δυρράχιο, σημαντικό λιμάνι της Αδριατικής. Σε αυτό ήταν κυβερνήτης (*δούκας*) ο Αλέξιος Κομνηνός, ανιψιός του Αυτοκράτορα Αλεξίου Α΄ Κομνηνού (βασ. 1081-1118). 

Η πολιορκία περιγράφεται εκτενώς στην *Αλεξιάδα* της Άννας Κομνηνής, κόρης του Αλεξίου Α΄. Ο Αυτοκράτορας, που είχε ηττηθεί βαριά προσπαθώντας να ανακουφίσει μία προηγούμενη πολιορκία των Νορμανδών στην πόλη το 1081, τώρα απέφυγε να τους πλήξει άμεσα και άφησε την πολιορκία να συνεχίζεται. Έστειλε αποσπάσματα του στρατού του να αποκλείσουν τα περάσματα στα όπισθεν των Νορμανδών και έτσι τους εμπόδιζε από την αναζήτηση τροφής. Από τη μία οι πολιορκητικές μηχανές του Βοημούνδου Α΄ καταστρεφόταν από το ελληνικό πυρ των πολιορκουμένων και από την άλλη ο στρατός του, όσο περνούσαν οι μήνες, υπέφερε από λιμό, ασθένειες και λιποταξίες. 

Τέλος ο Βοημούνδος Α΄ ζήτησε διαπραγματεύσεις. Αυτές κατέληξαν στη Συνθήκη της Δεάβολης/Ντεβόλ, όπου ο Βοημούνδος Α΄ πρίγκιπας της Αντιόχειας έγινε υποτελής του Αλεξίου Α΄ και αναγνώρισε την επικυριαρχία του Αυτοκράτορα.

## Πηγές
* 
* Dawes, Elizabeth A., ed. (1928). The Alexiad. London: Routledge & Kegan Paul.
* Theotokis, Georgios (2014). The Norman Campaigns in the Balkans: 1081-1108. Woodrigde, Suffolk: The Boydell Press. pp. 200ff. ISBN 978-1-84383-921-7.

Κατηγορία:Δυρράχιο
Κόμμα Εργαζομένων (Βραζιλία)

[μικρογραφία|250x250εσ|Από την ορκωμοσία του [Πρόεδρος της Βραζιλίας|Προέδρου ντα Σίλβα το 2007.]]
Το **Κόμμα Εργαζομένων** ( ) είναι ένα σοσιαλδημοκρατικό πολιτικό κόμμα στη Βραζιλία, που ιδρύθηκε το 1980. Μετά τις βουλευτικές εκλογές του 2002, το Κόμμα Εργαζομένων έγινε το μεγαλύτερο κόμμα του Βραζιλιάνικου κοινοβουλίου, και ένα από τα μεγαλύτερα της Λατινικής Αμερικής. Από τον Ιανουάριο του 2003 έως τις 31 Αυγούστου 2016 το Κόμμα Εργαζομένων συμμετείχε στην ομοσπονδιακή κυβέρνηση συνεργασίας. Εξέχοντα μέλη του κόμματος είναι ο πρώην Πρόεδρος Λουίς Ινάσιο Λούλα ντα Σίλβα, και η Ντίλμα Ρούσεφ, που ήταν η πρώτη γυναίκα που έγινε Πρόεδρος της χώρας (2011- 2016). 

## Ιστορία
Το Κόμμα Εργαζομένων πρωτοεμφανίστηκε ως ένας παράγοντας που προωθούσε αλλαγές στις ζωές των εργαζομένων των πόλεων και της υπαίθρου. Προέκυψε από τα εργατικά κινήματα της βιομηχανικής ζώνης του Μεγάλου Σάο Πάολο που έκαναν μεγάλες απεργίες το 1978-80, και την παλαιά Βραζιλιάνικη αριστερά, τους αριστερούς συνδικαλιστές, ακτιβιστές, λόγιους και καλλιτέχνες που επέστρεψαν από την εξορία με το νόμο Αμνηστίας του 1979, και από τους οποίους πολλοί είχαν φυλακιστεί και βασανιστεί από το διδακτορικό καθεστώς, όπως η Ντίλμα Ρούσεφ. Το Κόμμα Εργαζομένων ιδρύθηκε επίσημα στις 10 Φεβρουαρίου 1980. Είναι εγγεγραμμένο στο Βραζιλιάνικο Ανώτατο Δικαστήριο Εκλογών με αριθμό ταυτοποίησης 13. Ιδρυτής και πρώτος πρόεδρος του κόμματος ήταν ο Λούλα ντα Σίλβα.

Το 1982 εκλέχτηκε ο πρώτος δήμαρχος από το κόμμα, στην πόλη Διάδημα του Μεγαλύτερου Σάο Πάολο. Τον Ιανουάριο του 1984, το Κόμμα Εργαζομένων, ως υπέρμαχος του δημοκρατικού σοσιαλισμού, συμμετείχε στην κοινωνική κινητοποίηση που διεκδίκησε άμεσες προεδρικές εκλογές στη Βραζιλία, με το σύνθημα: «*Αμέσως Τώρα!*» (Diretas Já). To Κόμμα Εργαζομένων είχε τις 16 από τις 559 έδρες στη Συντακτική Συνέλευση του 1988, που σύνταξε το νέο Σύνταγμα της Βραζιλίας. Το 1989 ο ντα Σίλβα ήρθε δεύτερος στις Βραζιλιάνικες προεδρικές εκλογές. Το 1990 εκλέχτηκε ο πρώτος γερουσιαστής από το κόμμα.  

Μετά τις προεδρικές εκλογές του 2002 ο ντα Σίλβα έγινε ο 35ος Πρόεδρος της Βραζιλίας. Από τη θέση του υποστήριξε έναν συνδυασμό οικονομικής ανάπτυξης, αειφορίας και κοινωνικής ένταξης, με περισσότερες θέσεις εργασίας, αντιμετώπιση της φτώχειας και προαγωγή της εθνικής κυριαρχίας. Ο ντα Σίλβα επανεξελέγη Πρόεδρος στις εκλογές του 2006. Το κόμμα κέρδισε στις προεδρικές εκλογές του 2010, και η Ντίλμα Ρούσεφ έγινε η πρώτη γυναίκα Πρόεδρος της χώρας. Το 2014, με την επανεκλογή της Ρούσεφ επιβεβαιώθηκε ότι η πολιτική του κόμματος για οικονομική ανάπτυξη, αειφορία και κοινωνική ένταξη ήταν επιτυχής, ενώ αναπτύχθηκε και ο εκπαιδευτικός τομέας.
## Αποτελέσματα εκλογών
μικρογραφία|250x250εσ|Οπαδοί του κόμματος στις εκλογές του 2018

### Προεδρικές εκλογές

### Βουλευτικές εκλογές

## Δείτε επίσης

* 

## Παραπομπές

Κατηγορία:Βραζιλιάνικα πολιτικά κόμματα
4ocean

Η **4ocean** είναι κερδοσκοπική εταιρεία που ιδρύθηκε στη Φλόριντα των ΗΠΑ το 2017 και πουλά βραχιόλια, τα οποία δημιουργούνται κυρίως από ανακυκλώσιμα υλικά και άλλα προϊόντα, των οποίων τα υλικά είναι υπεύθυνα για την καταστροφή του περιβάλλοντος. Η εταιρεία χρησιμοποιεί ένα μέρος των εσόδων για να απομακρύνει έναν τόνο σκουπιδιών από τους ωκεανούς και τις ακτές, σε μια προσπάθεια να μειωθεί η ρύπανση από πλαστικά στους ωκεανούς. Η εταιρεία έχει πραγματοποιήσει δράσεις καθαρισμού των ακτών και των θαλασσών στο Μπαλί, την Αϊτή και την Φλόριντα.

## Ιστορία
Η εταιρεία 4ocean ξεκίνησε όταν δυο νέοι απόφοιτοι πανεπιστημίου, ο Alex Schulze και ο Andrew Cooper, ταξίδεψαν στο Μπαλί της Ινδονησίας και διαπίστωσαν ότι οι παραλίες ήταν γεμάτες με πλαστικά απόβλητα. Όταν ενημερώθηκαν ότι για τους τόνους των πλαστικών στις ακτές υπεύθυνοι ήταν οι ντόπιοι που έφερναν το πλαστικό στην παραλία, ξεκίνησαν να αναζητούν ιδέες για να αυξήσουν τις δράσεις καθαρισμού των παραλιών. Εμπνεύστηκαν όταν έγιναν μάρτυρες ενός ψαρά που έσπρωχνε τους τόνους πλαστικού προς τον ωκεανό ώστε να οδηγήσει το ψαροκάικό του σε πιο ανοιχτά νερά. Έτσι ξεκίνησαν να δημιουργούν ένα επιχειρηματικό μοντέλο που θα επέτρεπε στους εθελοντές να έχουν πρόσβαση στα απαραίτητα υλικά και τις απαραίτητες πηγές για την αφαίρεση των αποβλήτων που υπάρχουν στις θάλασσες και κατά μήκος των παραλιών.

Η 4ocean ισχυρίζεται ότι έχει αφαιρέσει πάνω από 8 εκατ. τόνους σκουπιδιών από διάφορους ωκεανούς και παραλίες από την αρχή της λειτουργίας της. Τον Ιανουάριο 2019, πάνω από 200 άνθρωποι εργάζονταν στην εταιρεία.

## Επιχειρηματικό μοντέλο
Η 4ocean είναι εμπορική κερδοσκοπική εταιρεία που χρηματοδοτείται από τις πωλήσεις των διαδικτυακών προϊόντων της. Αυτά τα έσοδα εξυπηρετούν την χρηματοδότηση των δράσεων καθαρισμού και την αγορά του απαραίτητου εξοπλισμού. Για κάθε $20 αγορών, οι υπάλληλοι της 4ocean βγάζουν 1 τόνο πλαστικών αποβλήτων από τους ωκεανούς.

## Βραβεία

* Η εταιρεία 4ocean κέρδισε το βραβείο “Agent of Change Award” του περιοδικού ''Surfer''.
* Οι ιδρυτές της 4ocean μπήκαν στην λίστα "30 Κάτω των 30 - Καλύτεροι Επιχειρηματίες 2019" του περιοδικού *[[Forbes]].*
* Οι ιδρυτές της 4ocean μπήκαν στην λίστα “201 Creative Class” του *[[Newsweek]]*.
* Η εταιρεία 4ocean μπήκε στο Βιβλίο των Ρεκόρ Γκίνες για την μεγαλύτερη υποθαλάσσια καθαριότητα ωκεανού τον Ιούνιο 2019, που περιλάμβανε 633 τόνους απορριμμάτων.

Κατηγορία:Περιβαλλοντικά κινήματα
Κατηγορία:Μη κερδοσκοπικοί οργανισμοί
Καρλ Λέμλι

Ο **Καρλ Λέμλι** (, γεννηθείς **Καρλ Λέμλε** (), 17 Ιανουαρίου 1867 - 24 Σεπτεμβρίου 1939) ήταν Αμερικανός κινηματογραφιστής γερμανικής καταγωγής και ο ιδρυτής και μέχρι το 1934 ιδιοκτήτης της Universal Pictures. Έκανε την παραγωγή σε πάνω από 400 ταινίες.

Θεωρείται ως ένας από τους πρωτοπόρους και τους σημαντικότερους εκφραστές του πρώιμου κινηματογράφου. Γεννήθηκε στη Γερμανία και το 1884 μετανάστευσε στις ΗΠΑ όπου εργάστηκε για 20 χρόνια στο Σικάγο προτού ξεκινήσει να αγοράζει nickelodeons. Επεκτάθηκε στον κινηματογράφο, ιδρύοντας τη Laemmle Film Service, και αργότερα στην παραγωγή με την εταιρεία Independent Moving Pictures Company (IMP), που αργότερα μετονομάστηκε σε Universal Film Manufacturing Company, προτού λάβει το τελικό της όνομα Universal Pictures Company.

## Παραπομπές


## Περαιτέρω μελέτη
* 
* 
* 
* 

## Εξωτερικοί σύνδεσμοι
* 
*  — Biography sponsored by the Transatlantic Program of the Government of the Federal Republic of Germany
*Official Laemmle family website
*Universal Studios Archives & Collections
*The Jewish Past of Laupheim
*
*
*Carl Laemmle at Virtual History
* A 9 minute video produced by Universal City Studios from 2013

Κατηγορία:Γερμανοί κινηματογραφιστές
Δημόσιες Επιχειρήσεις και Οργανισμοί

Το ακρωνύμιο **Δ.Ε.Κ.Ο.** σημαίνει **Δημόσιες Επιχειρήσεις και Οργανισμοί** και χρησιμοποιείται για τις επιχειρήσεις και τους οργανισμούς που ανήκουν στο ελληνικό Δημόσιο ή σε κάποιο ποσοστό ελέγχονται από αυτό. Ενίοτε το ακρωνύμιο ερμηνεύεται λανθασμένα ως Δημόσιες Επιχειρήσεις Κοινής Ωφέλειας (κάτι που θα γραφόταν **ΔΕΚΩ**). Πάντως η έννοια των επιχειρήσεων κοινής ωφέλειας (στην Ελλάδα και σε άλλες χώρες) μπορεί να συμπίπτει λιγότερο ή περισσότερο με την έννοια των κρατικών επιχειρήσεων, χωρίς όμως να ταυτίζεται. Επίσης χρησιμοποιείται, με διαφορετική έννοια συνήθως, ο όρος Υπηρεσίες Κοινής Ωφέλειας αναφερόμενος σε εταιρείες και οργανισμούς παροχής υπηρεσιών εκτός της ελεύθερης αγοράς, δηλαδή που δεν διαθέτουν τις υπηρεσίες ή τα «προϊόντα» τους προς πώληση στην αγορά, αλλά εκτελούν επικουρικές κοινωνικές ή οικονομικές υπηρεσίες σε διάφορους τομείς ή διαθέτουν τις υπηρεσίες τους σε τιμές, που απλώς καλύπτουν το κόστος, με άλλα λόγια κρατικές ή μη κρατικές μη-κερδοσκοπικές εταιρείες.

Ο Νόμος 3429/2005 ορίζει ως Δ.Ε.Κ.Ο. «κάθε ανώνυμη εταιρεία, στην οποία το ελληνικό Δημόσιο δύναται να ασκεί άμεσα ή έμμεσα αποφασιστική επιρροή, λόγω της συμμετοχής του στο μετοχικό της κεφάλαιο ή της χρηματοοικονομικής συμμετοχής του ή των κανόνων που τη διέπουν».

## Παραπομπές



Κατηγορία:Ελληνικός δημόσιος τομέας
Εθνικοφροσύνη

Η **εθνικοφροσύνη** ήταν μία έννοια γύρω από την οποία οργανώθηκε ο επίσημος δημόσιος λόγος στην Ελλάδα από τον εμφύλιο πόλεμο ως και τη στρατιωτική δικτατορία. Αποτελούσε την ελληνική εκδοχή του ψυχροπολεμικού αντικομμουνισμού. Στον λόγο της εθνικοφροσύνης οι αριστεροί παρουσιάζονταν ως άτομα εκτός εθνικού κορμού και χαρακτηρίζονταν μεταξύ άλλων ως μιάσματα ή ΕΑΜοβούλγαροι.

## Υποσημειώσεις


Κατηγορία:Αντικομμουνισμός
Κατηγορία:Νεότερη ιστορία της Ελλάδας
Νορμανδική κατάκτηση της νότιας Ιταλίας

Η **Νορμανδική κατάκτηση της νότιας Ιταλίας** διήρκεσε από το 999 ως το 1139 και περιλαμβάνει πολλές μάχες και  κατακτήσεις. Το 1130 οι περιοχές της νότιας Ιταλίας ενώθηκαν στο «βασίλειο της Σικελίας», που περιελάμβανε τη  Σικελία, το νότιο 1/3 της Ιταλικής Χερσονήσου -εκτός του Μπενεβέντο, που κατελήφθη δύο φορές για λίγο- το αρχιπέλαγος της Μάλτας και τμήματα της βορείου Αφρικής. 

Καθώς Νορμανδοί τυχοδιώκτες πήγαιναν στη Νότια Ιταλία (Mezzogiorno) ως μισθοφόροι στην υπηρεσία των Λομβαρδών και των Ρωμαίων, τα νέα έφταναν γρήγορα  στη Νορμανδία για ευκαιρίες στη Μεσόγειο. Οι ομάδες αυτές συγκεντρώθηκαν σε διάφορα μέρη, ίδρυσαν φέουδα και δικά τους κράτη, που ενώθηκαν και ανέβασαν τη θέση τους de facto σε ανεξάρτητα, μέσα σε 50 έτη από την άφιξή τους.

Αντίθετα με τη Νορμανδική κατάκτηση της Αγγλίας το 1066, που έγινε λίγα έτη μετά από μία αποφασιστική μάχη στο Χέιστινγκς, η κατάκτηση της νότιας Ιταλίας ήταν προϊόν δεκαετιών και πολλών μαχών, με λίγες από αυτές να είναι αποφασιστικές. Η εισβολή στην ιταλική χερσόνησο ήταν  ανοργάνωτη, αλλά εντέλει κατάφερε να στήσει μια νορμανδική επικράτεια.

Κατηγορία:Μεσαιωνική Ιταλία
Κατηγορία:Πόλεμοι της Βυζαντινής Αυτοκρατορίας
Κατηγορία:Στρατιωτική ιστορία της Σικελίας
Προτεσταντισμός στην Ελλάδα

Οι **Προτεστάντες** στην Ελλάδα αριθμούν περίπου 30.000 άτομα. Οι Προτεστάντες της Ελλάδας ανήκουν σε διάφορες ομολογίες, συμπεριλαμβανομένης της Ελληνικής Ευαγγελικής Εκκλησίας και της Κοινωνίας Ελεύθερων Ευαγγελικών Εκκλησιών Ελλάδας. Οι Συνάξεις του Θεού, η Διεθνής Εκκλησία Τετράγωνου Ευαγγελίου και οι πεντηκοστιανές εκκλησίες της Σύνοδος Αποστολικής Εκκλησίας Πεντηκοστής Ελλάδας αριθμούν από μόνες τους 12.000 περίπου μέλη.

Η ανεξάρτητη Ελευθέρα Αποστολική Εκκλησία Πεντηκοστής είναι η μεγαλύτερη προτεσταντική ομολογία στην Ελλάδα, με 120 εκκλησίες.

Στην Ελλάδα εργάζονται προτεστάντες/ευαγγελιστές ιεραπόστολοι από το 1819. Ο πρώτος προτεστάντης ιεραπόστολος στην Ελλάδα ήταν ο Ιωνάς Κινγκ. Σήμερα υπάρχει σημαντική κοινότητα Ευαγγελικών στη Κατερίνη.

## Ιστορία
Η Ελλάδα άργησε αρκετά, για να φτάσει και να δεχθεί ισχυρό ερέθισμα από τη Μεταρρύθμιση. Μόλις το 1858 ιδρύθηκε η Ευαγγελική Εκκλησία της Ελλάδος (τότε ως Ελληνική Ευαγγελική Εκκλησία). Η πρώτη εκκλησία που δημιουργήθηκε στη χώρα ήταν στην Αθήνα, η Α΄ Ελληνική Ευαγγελική Εκκλησία. Δεύτερη στη σειρά έρχεται η Εκκλησία του Βόλου. Η Ευαγγελική Κοινότητα της Ελλάδος ενισχύθηκε ιδιαίτερα με την έλευση των χιλιάδων Ποντίων και Μικρασιατών προσφύγων, καθώς στις περιοχές του Πόντου και της Μικράς Ασίας υπήρχαν ακμάζουσες Ευαγγελικές Εκκλησίες. Η μεγαλύτερη βρισκόταν στα Κοτύωρα (Ορντού). Ενδεικτικά, αναφέρεται ότι εκκλησίες είχαν ιδρυθεί στη Φάτσα, το Σεμέν, την Κωνσταντινούπολη, τη Σμύρνη κ.λ.π. Πρωτεργάτης της Μεταρρύθμισης στην Ελλάδα υπήρξε ο Μιχαήλ Καλαποθάκης. Βέβαια, και άλλες εκκλησίες διαμαρτυρόμενου δόγματος ιδρύθηκαν στη συνέχεια με βαρυσήμαντη δράση εντός του ελληνικού χώρου. Οι Ελεύθερες Ευαγγελικές Εκκλησίες καθώς και οι Βαπτιστικές Ευαγγελικές Εκκλησίες αποτελούν τις σημαντικότερες συναθροίσεις. Στο διαμαρτυρόμενο φάσμα εντάσσονται και οι πολυάριθμες συνάξεις Πεντηκοστιανών και αποστολικών εκκλησιών.

## Αξιοσημείωτοι Έλληνες προτεστάντες

* Ιωάννης Ιάκωβος Ηρακλείδης, στρατιώτης
* Μιχαήλ Καλοποθάκης, θεολόγος
* Μάρθα Χούπερ Μπλάκλερ Καλοποθάκη 

## Παραπομπές

Κατηγορία:Θρησκεία στην Ελλάδα